Public procurement notice: Contract Notice
Published: 2023-02-06
Buyer: Eduskunnan kanslia
Country: FI
Contract type: Services
Procedure: Competitive procedure with negotiation
CPV classification: 72000000 | 72230000: Custom software development services | 72267000: Software maintenance and repair services
Estimated value: 5000000 EUR
Submission deadline: 2023-03-06
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Eduskunnan valtiopäiväasioiden ja -asiakirjojen hallintajärjestelmä eli Eduksi-järjestelmäkokonaisuus on eduskunnan kanslian yhteinen asioiden ja asiakirjojen hallintajärjestelmä ja kokoussuunnitteluväline täysistuntoa, puhemiesneuvostoa ja valiokuntia varten.
Tässä hankinnassa kilpailutetaan Toimittaja tuottamaan Eduksi-järjestelmäkokonaisuuden tuki- ja ylläpitopalvelut sekä jatkokehitys.
Tuki- ja ylläpitopalvelut sisältävät mm. palvelujen hallinnan palvelut, palvelupistepalvelut, asiantuntijatuen sekä häiriö- ja ongelmanhallintapalvelut ITIL-prosessien mukaisesti.
Eduksi on valmis tietojärjestelmäkokonaisuus, mutta sitä jatkokehitetään koko ajan. Siksi Eduksin tuki- ja ylläpitopalveluihin kuuluvat merkittävänä osana jatkuvan kehittämisen asiantuntijatyön tilaukset, joita tilataan ja toteutetaan Eduksin jatkokehityspaketteina noin 2 kertaa vuodessa. Ylläpito sisältää sekä valmistuotteiden että räätälöityjen ohjelmistojen versio-, korjaus- ja tietoturvapäivitykset. Ylläpitoon kuuluvat myös järjestelmän suorituskyvyn säännölliset mittaukset, tulosten analysointi ja suorituskykyparannusten toteuttaminen.
Eduksi-järjestelmäkokonaisuus on kuvattu hankintailmoituksen (alustavan tarjouspyynnön) liitteessä 1 "Hankinnan kohde".
Tässä kilpailutuksessa hankittaviin Eduksin tukipalveluihin sisältyvät mm. normaalit palvelun hallinnan palvelut, palvelupistepalvelut sekä 2. asteen asiantuntijatuki. Ylläpitopalveluihin sisältyvät mm. ITIL-prosessien mukaiset häiriön- ja ongelmanhallinta sekä muutosten ja konfiguraatioiden hallinta. Tuki- ja ylläpitopalvelujen vähimmäisvaatimukset on kuvattu hankintailmoituksen liitteessä 2 "Vähimmäisvaatimukset Ylläpitopalvelut".
Tuki- ja häiriöhallintapalvelut tuotetaan Tilaajan virka-aikana.Tilaajan virka-aika on arkipäivisin klo 8.00–16.00 ja lisäksi istuntokausina on sovellusten jatkettu päivystysaika maanantaisin, tiistaisin, keskiviikkoisin ja torstaisin klo 16.00–20.00. Poikkeavina vuosina, kuten esimerkiksi vaalivuosina, tarvittava palveluaika sovitaan edellisen vuoden lopulla tai heti kun aikataulut ovat tiedossa.
Lainsäädäntötyö edellyttää, että järjestelmät ovat käytettävissä istuntokausina eli syys-joulukuussa ja helmi-kesäkuussa. Eduskuntavaalivuosina istuntokausi on poikkeava. Tuotantoympäristössä tarvittavat pidemmät huoltokatkot ja mm. jatkokehityspakettien asennukset ajoitetaan istuntotaukoviikoille. Eduksin suunnitellut käyttökatkot ajoitetaan elokuulle ja tammikuulle, jolloin asennetaan jatkokehityspaketit ja tehdään muut käyttökatkoja vaativat huoltotoimenpiteet.
Eduksi-järjestelmäkokonaisuuden jatkuva kehittäminen edellyttää valittavalta toimittajalta merkittävän määrän ohjelmistokehityksen resursseja. Hankintailmoituksen (alustavan tarjouspyynnön) liitteessä 1 "Hankinnan kohde" kuvataan jatkuvan kehityksen kohteita ja tyypillinen vuosittaisen kehityksen työmäärä.
Toimittaja vastaa lisäksi Eduksi -järjestelmäkokonaisuuden kehitys-, testi- ja tuotantoympäristöistä ja niiden ajantasaisuudesta.
Sopimus jatkuu perussopimuskauden (48 kk) jälkeen toistaiseksi voimassa olevana Tilaajan kuuden (6) kuukauden ja valitun toimittajan kahdentoista (12) kuukauden irtisanomisajalla.
Hankinnan läpivienti on työlästä, sillä neuvottelumenettelyssä neuvotellaan useita neuvottelukierroksia erikseen kunkin tarjoajan kanssa.
Hankinnassa osa palveluista voidaan määritellä optioiksi, joiden hankinnasta Tilaaja päättää sopimuksen aikana. Mahdolliset optiot määritellään lopullisessa tarjouspyynnössä.


Award value: 5000000